અમદાવાદ તા. ૩ : શહેરમાં કોમન GDCRની કેટલીક જોગવાઇથી નફો રળવા માટે કેટલાંક બિલ્ડરો ફ્લેટ ખરીદનારા ગ્રાહકોને છેતરતાં હોવાની ફરિયાદો સામે આવી રહી છે. પહેલા હોલો પ્લીન્થની ગણતરી બિલ્ડિંગની ઊંચાઇમાં થતી હતી જે નવા કોમન જીડીસીઆરમાં ગણાતી નથી. તેવા સંજોગોમાં જુના પ્લાન પાસ કરાવેલી રહેણાંકની ઇમારતોમાં બિલ્ડરોને વધુ એક માળ બાંધવાનો રસ્તો ખુલ્યો છે પણ વધુ એક માળ ખેંચવાની લ્હાયમાં પહેલેથી મકાન ખરીદી બેઠેલા ગ્રાહકોના ફ્લેટના ક્ષેત્રફળમાં કાપ આવી રહ્યો છે.